डेरा बाबा ने आठ साल की बच्ची को पीट-पीटकर मार डाला  
अमृतसर में एक डेरा के बाबा ने 8 साल की लड़की की पीट-पीट कर हत्या कर दी। ये बाबा लड़की को महाराष्ट्र के नांदेर से खरीदकर लाया था।
अमृतसर में एक डेरा के बाबा ने 8 साल की लड़की की पीट-पीट कर हत्या कर दी। ये बाबा लड़की को महाराष्ट्र के नांदेर से खरीदकर लाया था और लड़की को बंधक बनाकर अपने घर में रखे हुए था।  एक दिन लड़की किसी तरह से उसके चंगुल से निकल भागी और अपनी आपबीती गांव की पंचायत को सुनाई। पंचायत की सुनवाई के बाद बाबा ने सबके सामने माफी मांग ली और लड़की को फिर अपने साथ ले गया। लेकिन हद तो तब हो गई जब बाबा ने लड़की को सबके सामने ही पीटना शुरू कर दिया।  इसके बाद डेरे में ले जाते ही बाबा ने अपनी पत्नी के साथ लड़की को इतना पीटा कि उसकी मौत हो गई। पुलिस ने बाबा के खिलाफ हत्या का मामला दर्ज कर लिया है, लेकिन गांववालों का कहना है कि अगर पुलिस ने मरने से पहले लड़की के बयान पर कार्रवाई की होती तो शायद वह जिंदा होती।